## 8. évfolyam

Óraszám: 72 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Kárpát-medencei irodalmunk a 20. század első felében – Líra a 20. század első felének magyar irodalmában | 16 |
| 2. Kárpát-medencei irodalmunk a 20. század első felében – Epika a 20. század első felének magyar irodalmában | 14 |
| 3. Kárpát-medencei irodalmunk a 20. század első felében – „Vérző Magyarország” – Trianon | 3 |
| 4. Kárpát-medencei irodalmunk a 20. század második felében – Líra a 20. század második felének magyar irodalmában | 14 |
| 5. Kárpát-medencei irodalmunk a 20. század második felében – Epika a 20. század első felének magyar irodalmában | 6 |
| 6. Kárpát-medencei irodalmunk a 20. század második felében – Dráma a 20. század második felének magyar irodalmában | 4 |
| 7. A 20. századi történelem az irodalomban (II. világháború, holokauszt, romaholokauszt, a kommunista diktatúra áldozatai, 1956) | 10 |
| 8. Szórakoztató irodalom | 5 |
| *Összes óraszám:* | *72* |

*1. Kárpát-medencei irodalmunk a 20. század első felében – Líra a 20. század első felének magyar irodalmában*

Óraszám: 16 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* nemzeti identitást meghatározó lírai szövegeket olvasson
* a 20. század első felében megjelenő művelődéstörténeti és irodalmi programok ismerjen
* az irodalmi szövegekben megfogalmazott közösségi és egyéni erkölcsi dilemmákról véleményt tudjon alkotni
* lírai szövegek poétikai-retorikai-stilisztikai szempont való elemzésében némi jártasságot szerezzen
* alapvető lírapoétikai szakterminusokat alkalmazzon
* alapvető hangulatokat, beszélői attitűdöket, modalitásokat felismerjen
* a következő szóképeket felismerje: hasonlat, megszemélyesítés, metafora, metonímia, szinesztézia, szimbólum

A témakör tanulása eredményeként a tanuló:

* tisztában lesz a 20. század elejének történelmi-társadalmi hátterével
* a megismeri a Nyugat jelentőségét, három nemzedéket és azok alkotóit
* részletesen megismeri Ady Endre életét és munkásságát
* értelmezni tudja kiemelt verseit
* nagyvonalakban megismeri Babits Mihály, Kosztolányi Dezső, Juhász Gyula, Dsida Jenő, József Attila, Reményik Sándor, Áprily Lajos és Radnóti Miklós életét
* értelmezni tudja kiemelt verseiket
* idézni tud a memoriterként felsorolt versekből

Fejlesztési feladatok és ismeretek

* a 20. század elejének történelmi-társadalmi háttere
* a Nyugat jelentősége
* Ady Endre élete és munkássága
* Ady Endre kiemelt verseinek elemző bemutatása (Ady Endre: Góg és Magóg fia vagyok én…; Ady Endre: Őrizem a szemed; Ady Endre: Üzenet egykori iskolámba
* A Nyugat első nemzedékének legjelentősebb alkotói
* kiemelt verseiknek elemző bemutatása (Babits Mihály: Ádáz kutyám; Kosztolányi Dezső: Mostan színes tintákról álmodom; Juhász Gyula: Milyen volt…
* A Nyugat második nemzedéke
* kiemelt versek elemző bemutatása (Dsida Jenő: Hálaadás; József Attila: Rejtelmek; József Attila: Kertész leszek; József Attila: Születésnapomra)
* A Nyugat harmadik nemzedéke
* kiemelt versek elemző bemutatása (Reményik Sándor: Templom és iskola; Áprily Lajos: Március; Radnóti Miklós: Nem tudhatom)
* Memoriter: Ady Endre: Őrizem a szemed (részlet); József Attila: Születésnapomra (részlet); József Attila: Mama; Radnóti Miklós: Nem tudhatom (részlet); Reményik Sándor: Templom és iskola (részlet)

Fogalmak: metonímia, szimbólum; anafora

Javasolt tevékenységek

* a nemzeti identitást meghatározó lírai szövegek közös olvasása, megbeszélése
* a 20. század első felében megjelenő művelődéstörténeti és irodalmi programok bemutatása frontális munkában
* az irodalmi szövegekben megfogalmazott közösségi és egyéni erkölcsi dilemmák megvitatása
* lírai szövegek poétikai-retorikai-stilisztikai elemzése közösen, majd önállóan

*2. Kárpát-medencei irodalmunk a 20. század első felében – Epika a 20. század első felének magyar irodalmában*

Óraszám: 14 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* átfogó képet kapjon a történetmesélés egyszerűbb formáiról
* rálásson a 20. század elejének epikai sokszínűségére
* gyakorlatot szerezzen a novellák, regényrészletek és egy regény szövegközpontú elemzésében

A témakör tanulása eredményeként a tanuló:

* megismeri a 20. század első felének epikai sokszínűségét
* meg tudja határozni a következő műfajokat: történelmi regény, idill, iskolaregény, fejlődésregény; népies regény; paródia; lírai novella, realista novella
* főbb vonásaiban megismeri Kós Károly, Karinthy Frigyes, Herczeg Ferenc, Nyírő József és Tamási Áron munkásságát
* nagyvonalakban megismeri a kijelölt műveik tartalmát
* részletesen ismeri Móricz Zsigmond életét és munkásságát
* értelmezni tudja meghatározott elemzési szempontok alapján Légy jó mindhalálig című regényét

Fejlesztési feladatok és ismeretek

* a 20. század elejének epikai sokszínűsége
* epikai műfajok: történelmi regény, idill, iskolaregény, fejlődésregény; népies regény; paródia; lírai novella, realista novella
* szemelvények elemzése az alábbi művekből: Kós Károly: Az országépítő (részlet); Karinthy Frigyes: Röhög az egész osztály; Herczeg Ferenc: Pro libertate (részlet); Tamási Áron: Ábel a rengetegben (részlet); Nyirő József: Uz Bence (részlet)
* Móricz Zsigmond élete és munkássága
* Légy jó mindhalálig című művének elemző bemutatása
* Kötelező olvasmány: Móricz Zsigmond: Légy jó mindhalálig

Fogalmak: kisepika, novella, elbeszélés, iskolaregény, fejlődésregény; népies regény; humor, paródia; lírai novella, realista novella, aforizma

Javasolt tevékenységek

* a 20. század elejének történelmi-társadalmi háttere – közös ismétlés
* a történetmesélés egyszerűbb formáinak átismétlése
* novellák és regényrészletek olvasása, majd szövegközpontú elemzése
* a novella és az elbeszélés műfaji sajátosságainak felismertetése
* otthoni olvasás
* közös szövegértelmezés
* az irodalmi szövegekben megfogalmazott közösségi és egyéni erkölcsi dilemmák felismerése, megvitatása

*3. Kárpát-medencei irodalmunk a 20. század első felében – „Vérző Magyarország” – Trianon*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a nemzeti identitás meghatározó lírai szövegeit jobban megértse
* értelmezze és átlássa a történelmi tragédia megjelenését irodalmi alkotásokban

A témakör tanulása eredményeként a tanuló:

* átlátja a trianoni békeszerződés tragikus hatását hazánkra nézve
* megismeri Reményik Sándor kijelölt művének gondolatait a magyarság veszteségéről
* ebben a témában ajánlást kap más szerzők műveinek megismeréséhez ( Babits Mihály: Hazám, Babits Mihály: Áldás a magyarra, Juhász Gyula: Trianon, Juhász Gyula: Testamentum, Karinthy Frigyes: Levél, Márai Sándor: Napló)

Fejlesztési feladatok és ismeretek

* az első világháborút lezáró békeszerződés következményei
* a történelmi tragédia megjelenése irodalmi alkotásokban
* a kijelölt szöveg jellegzetes poétikai-retorikai alakzatainak megfigyelése (Reményik Sándor: Mi a magyar?)

Fogalmak: békediktátum, elcsatolás, nemzeti trauma, nemzeti érzés, Kárpát-medencei magyarság, nacionalizmus, patriotizmus

Javasolt tevékenységek

* az első világháborút lezáró békeszerződés következményeinek bemutatása frontális munkával vagy kiselőadással
* a nemzeti identitás meghatározó lírai szöveg közös olvasása, megbeszélése

*4. Kárpát-medencei irodalmunk a 20. század második felében – Líra a 20. század második felének magyar irodalmában*

Óraszám: 14 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* jobban átlássa a 20. század második felének társadalmi és erkölcsi problémáit
* megértse a kisebbségi lét nehézségeit
* a lírai nyelvhasználat sajátosságait átismételje
* alapvető hangulatokat, beszélői attitűdöket, modalitásokat felismerjen

A témakör tanulása eredményeként a tanuló:

* megismeri a második világháború után kialakult történelmi helyzetet hazánkban
* megismeri nagyvonalakban Szabó Lőrinc, Nagy László, Weöres Sándor munkásságát
* értelmezni tudja a kiemelt verseiket
* találkozik a kisebbségi lét nehézségeivel irodalmi alkotásokon keresztül, állást tud foglalni velük kapcsolatban
* megismeri Kányádi Sándor és Wass Albert munkásságát nagyvonalakban
* értelmezni tudja kiemelt verseiket
* megismeri a lírai önéletrajz, a népies dal műfaji jellegzetességeit
* idézni tudja Kányádi Sándor: Két nyárfa című versét

Fejlesztési feladatok és ismeretek

* történelmi áttekintés: hazánk helyzete a II. világháború után
* a magyar líra jellemzői az anyaországban
* Szabó Lőrinc, Nagy László, Weöres Sándor munkásságának bemutatása
* A kijelölt versek elemző értelmezése: Szabó Lőrinc: Tücsökzene (részletek);Nagy László: Ki viszi át a Szerelmet; Weöres Sándor: A társ
* a határontúli magyar líra jellemzői
* Kányádi Sándor és Wass Albert munkásságának bemutatása
* a kijelölt művek elemző értelmezése: Kányádi Sándor: Két nyárfa; Kányádi Sándor: Öreg iskola ünnepére; Wass Albert: Üzenet haza (részlet)
* Memoriter: Kányádi Sándor: Két nyárfa (részlet)

Fogalmak: lírai önéletrajz, népies dal

Javasolt tevékenységek

* a korszak történetének ismertetése kiselőadásokon keresztül
* életművek rövid prezentálása
* a kiemelt versek közös elemzése meghatározott szempontok alapján
* szóképek, alakzatok felismertetése

*5. Kárpát-medencei irodalmunk a 20. század második felében – Epika a 20. század első felének magyar irodalmában*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* átismételje a történetmesélés egyszerűbb formáit
* árnyaltabban lássa a korszak társadalmi problémáit
* betekintést nyerjen a 20. század második felének epikai sokszínűségébe
* találkozzon önéletrajzi ihletettségű prózával

A témakör tanulása eredményeként a tanuló:

* megismeri a 20. század második felének szépprózáját
* nagyvonalakban látja Sütő András, Tamási Áron és Örkény István írói munkásságát
* megismeri a kiemelt alkotások részleteit
* új epikai műfajokat ismer meg: lírai szociográfia, egyperces novella
* értelmezni tudja Örkény egyperceseiben a groteszk vonásokat

Fejlesztési feladatok és ismeretek

* a 20. század második felének epikai sokszínűsége
* Sütő András, Tamási Áron és Örkény István írói munkássága
* a kiemelet alkotások részletének értelmezése
* a groteszk – Sütő András: Anyám könnyű álmot ígér (részlet); Tamási Áron: Bölcső és bagoly (részlet); Örkény István: Egyperces novellák (részletek)

Fogalmak: egyperces, groteszk, humor

Javasolt tevékenységek

* a történetmesélés egyszerűbb formáinak átismétlése
* a korszak történelmi hátterének megbeszélése
* a novellák és a regényrészletek szövegközpontú elemzése

*6. Kárpát-medencei irodalmunk a 20. század második felében – Dráma a 20. század második felének magyar irodalmában*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismereteket szerezzen a magyar drámairodalomról
* drámai döntéshelyzeteket, motivációkat, konfliktusokat felismerjen, megvizsgáljon és megvitasson
* találkozzon a színpadi hatáskeltés eszközeivel
* egy dráma cselekményét megértse egy közösen készített szerkezeti vázlat segítségével

A témakör tanulása eredményeként a tanuló:

* elolvas egy a 20. század második felében írt magyar drámát
* megismeri szerzője munkásságát
* ismerkedik a drámaelemzés szempontjaival
* megismeri a következő drámaelméleti fogalmakat: dráma mint műnem, tragédia, komédia, színház; a drámai szerkezet, alapszituáció, bonyodalom, konfliktus, tetőpont, megoldás; monológ, dialógus, tér- és időviszonyok; drámai szerepkörök, szereplők rendszere, jellemtípus

Fejlesztési feladatok és ismeretek

* a korszak egy szabadon választott drámaírójának munkássága
* egy szabadon választott drámai alkotás feldolgozása
* a dráma elemzési szempontjai
* kötelező olvasmány: egy szabadon választott dráma a korszakból

Fogalmak: dráma, mint műnem, tragédia, komédia, színház; a drámai szerkezet, alapszituáció, bonyodalom, konfliktus, tetőpont, megoldás; monológ, dialógus, tér- és időviszonyok; drámai szerepkörök, szereplők rendszere, jellemtípus

Javasolt tevékenységek

* otthoni olvasás
* a dráma közös feldolgozása
* a drámai döntési helyzetek, motivációk, konfliktusok felismerése, vizsgálata, megvitatása
* a dráma cselekményének megértése, rekonstruálása szerkezeti vázlat segítségével
* drámarészletekből drámaegész kibontása

*7. A 20. századi történelem az irodalomban (II. világháború, holokauszt, romaholokauszt, a kommunista diktatúra áldozatai, 1956)*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a 20. századi diktatúrák történelmi hátterét jobban lássa az irodalmi alkotások tükrében
* tudatosítani tudja az irodalmi művek alapján az egyes emberek erkölcsi felelősségének szerepét
* a történelmi traumák napjainkban megjelenő hatásáról empatikusan és kulturáltan alkosson véleményt

A témakör tanulása eredményeként a tanuló:

* tárgyilagos és pontos képet tud alkotni a 20. század második felének eseményeiről és annak hatásairól
* ezeket a történelmi eseményeket irodalmi alkotásokból ismeri meg
* ismeretei lesznek Pilinszky János, Choli Daróczi József, George Orwell és Illyés Gyula munkásságáról
* kiemelt műveiket tudja értelmezni
* Szabó Magda munkásságát megismeri
* Abigél című regényét elolvassa és megérti annak üzenetét

Fejlesztési feladatok és ismeretek

* a második világháború, a holokauszt, a romaholokauszt, a kommunista diktatúra és az 1956-os forradalom történelmi háttere
* a diktatúrák és áldozatok, erkölcsi dilemmák és konfliktusok ábrázolása a hatalom és a kiszolgáltatott egyének között
* Pilinszky János, Choli Daróczi József, George Orwell és Illyés Gyula munkássága
* kiemelt műveiknek elemző bemutatása – Pilinszky János: Francia fogoly (részlet); Choli Daróczi József: Dal, Irodalom és mozgókép; George Orwell: Állatfarm; Illyés Gyula: Egy mondat a zsarnokságról (részlet)
* Szabó Magda munkássága
* az Abigél című regényének elemzése
* Kötelező olvasmány: Szabó Magda: Abigél

Fogalmak: jellemfejlődés, szolidaritás, holokauszt, koncentrációs tábor, diktatúra, forradalom, szovjet megszállás, emigráció, emigráns irodalom

Javasolt tevékenységek

* a korszak történelmi hátterének közös megbeszélése
* otthoni olvasás
* a kötelező olvasmány közös feldolgozása
* az irodalmi alkotásokban megjelenő történelmi traumák megbeszélése
* George Orwell Állatfarm című művéből készült filmadaptáció megtekintése
* egyes olvasott szövegek jellegzetes poétikai-retorikai alakzatainak megfigyelése

*8. Szórakoztató irodalom*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* az irodalom szórakoztató, kikapcsolódást nyújtó oldalával is megismerkedjen

A témakör tanulása eredményeként a tanuló:

* megismeri a krimi és a detektívregény műfaját
* elolvas egy alkotást Agatha Christie-től

Fejlesztési feladatok és ismeretek

* az irodalom szórakoztató szerepe
* a detektívregény és a krimi műfaja
* a kiemelt alkotás elemzése – Agatha Christie egy Poirot-novellája

Fogalmak: szórakoztató irodalom, manipuláció és hitelesség, krimi, detektívregény

Javasolt tevékenységek

* a Poirot-novella közös feldolgozása
* a krimi és a novella műfajának összevetése